
LIETUVOS RESPUBLIKOS 
NEDARBO SOCIALINIO DRAUDIMO ĮSTATYMO
NR. IX-1904 13 STRAIPSNIO PAKEITIMO 
ĮSTATYMAS


2021 m.                            d. Nr. 
Vilnius


1 straipsnis. 13 straipsnio pakeitimas 
Pakeisti 13 straipsnio 1 dalį ir ją išdėstyti taip:
„1. Asmenims, gaunantiems valstybines pensijas, rentas buvusiems sportininkams, kompensacines išmokas profesionaliojo scenos meno įstaigų kūrybiniams darbuotojams, taip pat ligos išmokas dėl nelaimingų atsitikimų darbe ir profesinių ligų, ligos, motinystės, tėvystės ar vaiko priežiūros socialinio draudimo išmokas, profesinės reabilitacijos išmokas, iš nedarbo draudimo lėšų mokama tik nedarbo draudimo išmokos dalis, viršijanti gaunamą pensijų, kompensacijų, rentų ar išmokų sumą.“

2 straipsnis. Įstatymo įsigaliojimas ir taikymas
1. Šis įstatymas įsigalioja 2021 m. liepos 1 d.
2. Iki šio įstatymo įsigaliojimo dienos paskirtos nedarbo draudimo išmokos, kurių mokėjimas tęsiamas arba kurias mokėti pradedama po šio įstatymo įsigaliojimo, asmenims, gaunantiems ir socialinio draudimo pensijas, šalpos išmokas, netekto darbingumo periodines kompensacijas, be atskiro šių asmenų prašymo Valstybinio socialinio draudimo fondo valdybos prie Socialinės apsaugos ir darbo ministerijos teritorinio skyriaus direktoriaus sprendimu perskaičiuojamos iki 2021 m. rugpjūčio 1 d. Perskaičiuoto dydžio išmokos mokamos nuo šio įstatymo įsigaliojimo dienos. 

Skelbiu šį Lietuvos Respublikos Seimo priimtą įstatymą. 

Respublikos Prezidentas

Teikia 
Socialinių reikalų ir darbo komiteto vardu
Komiteto pirmininkas										Mindaugas Lingė



